钦定古今图书集成/理学汇编/学行典/第248卷 > 黄老人
## 钦定古今图书集成/理学汇编/学行典/第248卷 > 黄老人

按《江宁府志》：“黄老人，江宁庠生黄清家隶也。清以文
学名，读书寺中，挟老人与俱，老人烹炊洒扫，曲当主
人意。清遘疾不起，家徒壁立，两子弱，不能办终事，老
人躄踊悲号曰：‘此老仆之责也’。夙夜拮据，衣衾棺殓，
皆尽诚敬。黄氏贫不能育，老人乃脱身外出为佣，每

不得往，则遥望哭酹，见者伤心。清家有数丧未葬，老
人减削衣食，踵告于清之亲友，醵钱悬封而旋葬焉。
佣于王生禹昉家，勤慎一如事清。病将革，生慰之曰：
“汝无忧，吾将置棺以窆汝。”笑而谢曰：“无庸也，一籧篨
足矣。”其达生又如此。